open-index/open-wikipedia-markdown huggingface dataset:
Soltaniyeh

**Soltaniyeh** () on muinainen kaupunki Iranin Zanjanin provinssissa noin 240 kilometriä Teheranista luoteeseen. Se oli 1300-luvulla Persiaa hallinneen Il-kaanien valtakunnan pääkaupunki. Vuonna 2005 Soltaniyeh lisättiin Unescon maailmanperintöluetteloon.

Soltaniyehin merkittävin jäännös on Öljeitün mausoleumi, joka on rakennettu vuosien 1302–1312 aikana. Rakennuksessa on vaikuttava kaksoiskupoli, joka on ensimmäisiä tällaisia Iranissa. Kupoli on koristeltu turkoosinsinisillä fajanssilaatoilla. 

## Historia
Arkeologisia todisteita ihmisasutuksesta on Soltaniyehin alueelta jo ensimmäiseltä vuosituhannelta eaa. , mutta asutuskeskuksen rakentaminen alkoi vasta il-kaanien aikana noin vuonna 1290. Neljäs mongolihallitsija Arghun halusi rakennuttaa alueelle kesäasunnon, sillä seutu tarjosi hyvät mahdollisuudet metsästämiselle. Vuonna 1303 juuri valtaan tullut Öljeitü päätti tehdä Soltaniyehista pääkaupungin ja vuoteen 1313 mennessä ensimmäinen rakennusvaihe oli valmis.  

Öljeitü aloitti luultavasti melkein pian valtaanastumisensa jälkeen mausoleumin rakentamisen. Il-kaanien käännyttyä šiialaisuuteen Öljeitü suunnitteli tekevänsä siitä pyhätön, johon siirrettäisiin Bagdadista Muhammadin seuraajan Ali ibn Abi Talibin ja tämän pojan Hasan ibn Alin ruumiit. Tämä suunnitelma ei toteutunut ja rakennuksesta tuli, kuten alkujaan kaavailtiin, Öljeitün hautarakennus. 

Öljeitün kuoltua vuonna 1316 Soltaniyeh alkoi menettää merkitystään. Myöhemmin se siirtyi paikallisten hallitsijoiden käsiin ja vuonna 1384 Timur Lenk tuhosi kaupungin säästäen kuitenkin Öljeitün mausoleumin. 1500- ja 1600-luvuilla Soltaniyeh rapistui lopullisesti rauniokaupungiksi. Vain pieni maalaiskylä on tämän jälkeen rakennettu raunioiden päälle. 

## Lähteet

## Aiheesta muualla

*Soltaniyehin kotisivut   
*Soltaniyeh Unescon sivuilla
Pysäköintikiekko

**Pysäköintikiekko** on pysäköinnin alkamisajan ilmoittava laite, joka sijoitetaan auton tuulilasin sisäpuolelle näkyvälle paikalle.

Pysäköintikiekko asetetaan näyttämään pysäköinnin alkamisaikaa, mutta siihen saa Suomessa merkitä myös pysäköinnin alkamista seuraava tasa- tai puolitunti riippuen siitä, kumpi ajankohta on aikaisempi. Pysäköinnin alkamisaikaa ei saa muuttaa pysäköinnin aikana.

## Historia
Vuoden 1990 päätös pysäköintikiekon käyttämisestä määräsi pysäköntikiekon ulkomuodon ja värityksen sekä kumpaan suuntaan kiekon numeroiden piti edetä. Kiekossa sai olla joko suomen- tai ruotsinkieliset tekstit tai molemmat ja kiekkoja sai olla kerrallaan vain yksi tuulilasin sisäpuolella näkyvissä.

Pysäköintikiekon muotoa koskeva määräys kumottiin vuonna 2015 annetulla asetuksella, joka mahdollisti pysäköinnin alkamisajan ilmoittamisen kiekon sijaan myös kunnan käyttöön ottamalla sähköisellä etäluettavalla pysäköintikiekkopalvelulla tai -järjestelmällä. Vaikka kiekon muoto ja väri vapautuivat, kiekon oli kuitenkin edelleen oltava laite, eikä esimerkiksi käsin kirjoitettu lappu.

Asetus pysäköintikiekosta puolestaan kumottiin uudella tieliikennelailla (729/2018). Lain 40 § vaatii ilmoittamaan pysäköinnin alkamisajan *selkeästi havaittavalla tavalla* silloin kun pysäköinnin enimmäisaikaa on rajoitettu liikennemerkillä H19, jossa esiintyy edelleen vuoden 1990 pysäköintikiekkoa esittävä symboli. Lakia pohjustanut hallituksen esitys (HE 180/2017) täsmentää, että myös paperilla kynällä merkitty aika ilmoitaa pysäköinnin alkamisajan selkeästi. Myöskään vaatimusta vain yhdestä kiekosta ei enää laissa ole, mutta silti aika ei ole ilmoitettu selkeästi, jos näkyvissä on useampi kuin yksi pysäköinnin alkamisaika.

### Viitteet

## Aiheesta muualla
Melun

**Melun** on Pariisin esikaupunkialueen kaakkoisosissa sijaitseva kunta, noin 41 kilometriä Pariisin keskustasta, Seine-joen rannalla. Kaupungissa on 37&nbsp;663 asukasta (2006). Melun on Seine-et-Marnen departementin pääkaupunki. Melunin asukkaita kutsutaan ranskaksi nimellä *Melunais*. 

Kaupungin nimi tunnetaan vuodelta 52 eaa. latinankielisessä muodossa *Melodunum*. Sen nykyinen muoto periytyy 500-luvulta, jolloin sitä kutsuttiin nimellä *Metlosedum*. 

Normannit ryöstivät seudun 845. Melunin linnasta tuli kuninkaallinen residenssi kapetinkien aikana. Hugo Capet lahjoitti Melunin suosikilleen, Vendômen kreiville. Robert II:n hallitessa Champagnen herttua Odo osti kaupungin, mutta kuningas otti sen takaisin varakreivilleen vuonna 999. Kuningas Robert kuoli linnassa heinäkuussa 1031.

## Lähteet

## Aiheesta muualla
Timothy Zahn

**Timothy Zahn** (s. 1. syyskuuta 1951 Chicago) on yhdysvaltalainen tieteiskirjailija. Hänen pienoisromaaninsa voitti Hugo-palkinnon vuonna 1984. 

## Teokset

**Blackcollar:**
* *The Blackcollar* (1983)
* *The Backlash Mission* (1986)
* *The Judas Solution* (2006)
**Cobra:**
* *Cobra* (1986)
* *Cobra Strike* (1986)
* *Cobra Bargain* (1988)
**Conquerors Trilogy:**
* *Conquerors' Pride* (1994)
* *Conquerors' Heritage* (1995)
* *Conquerors' Legacy* (1996)
**Tähtien sota: Thrawn-trilogia:**
* *Imperiumin perillinen* (Heir to the Empire, 1991)
* *Hämärän laivue* (Dark Force Rising, 1992)
* *Keisarin käsky* (The Last Command , 1993)
**Tähtien sota: Hand of Thrawn:**
* *Specter of the Past* (1997)
* *Vision of the Future* (1998)
**Muita ''Tähtien sota'' -teoksia:**
* Survivor's Quest* (2004)
* *Outbound Flight* (2006)
* *Allegiance (2007)
* *Choices of One (2011)
*'Dragonback:**
* ''Dragon and Thief'' (2003)
* ''Dragon and Soldier'' (2004)
* ''Dragon and Slave'' (2005)
* ''Dragon and Herdsman'' (2006)
* ''Dragon and Judge'' (2007)
*''Dragon and Liberator'' (ilmestyy 2008)
**Muita romaaneja:**
* ''A Coming of Age'' (1985)
* ''Triplet'' (1987)
* ''Spinneret'' (1985)
* ''Deadman Switch'' (1988)
* ''War Horse'' (1990)
* ''The Icarus Hunt'' (1999)
* ''Angelmass'' (2001)
* ''Manta's Gift'' (2002)
* ''Green and the Gray'' (2004)
* ''Night Train to Rigel'' (2005)
**Novellikokoelmia:*'
* *Cascade Point and Other Stories* (1986)
* *Time Bomb and Zahndry Others* (1988)
* *Distant Friends and Other Stories* (1992)
* *Star Song and Other Stories* (2002) 
* *Night Train to Rigel* (2005)
* *The Third Lynx'' (2007)

## Aiheesta muualla

* Heikki Kauma: Imperiumin perillinen. Kalaksikukko 1.8.1997.
* Thrawn-trilogia. Tähtiensota.net.
Tantalidit

**Tantalidit** viittaavat kreikkalaisessa mytologiassa Tantaloksen jälkeläisiin. Tantaloksen rikottua jumalia vastaan sai hänen sukukuntansa kärsiä aina viidenteen sukupolveen asti pitkästä ketjusta väkivaltaa, rikoksia ja onnettomuuksia.

Tärkeimmät haarat tantalideista olivat niobidit, Tantaloksen tyttären Nioben ja Amfionin jälkeläiset, sekä pelopidit, Tantaloksen pojan Pelopsin ja Hippodameian jälkeläiset.
Einar Böök

**Emil Einar Böök** (10. marraskuuta 1874 Helsinki – 2. tammikuuta 1957 Helsinki) oli suomalainen sosiaalipoliitikan kehittäjä.

Einar Böökin vanhemmat olivat yliopettaja, dosentti ja professori Emil Böök ja Eugeni Charlotta Amalia Augusta Paldani. Hän pääsi ylioppilaaksi 1892 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1895, filosofian maisteriksi 1897 ja molempien oikeuksien kandidaatiksi 1902. Böök opiskeli lisäksi oikeus- ja taloushistoriaa Münchenin yliopistossa Saksassa.

Böök oli aluksi kuusi vuotta asianajajana. Hän toimi muun muassa Helsingin kaupungin työasiain ja sosiaalilautakunnan sihteerinä 1907–1917, kunnallisen keskustoimiston johtajana 1917, sosiaalihallituksen ylitirehtöörinä 1918–1922 ja sosiaalihallituksen lakkauttamisen jälkeen sosiaaliministeriön työ- ja huoltoasiain osaston, sittemmin huoltoasiainosaston osastopäällikkönä ja esittelijäneuvoksena 1923–1942. Lisäksi Einar Böök toimi Yhteiskunnallisen korkeakoulun eli nykyisen Tampereen yliopiston opettajana vuosina 1942–1946.

Böök oli sosiaaliministerinä Cajanderin II hallituksessa 1924.  Virkamieshallituksessa hän ei edustanut mitään puoluetta vaan oli muodollisesti ammattiministeri, vaikka olikin Kansallisen edistyspuolueen jäsen. 

Keskeisiltä osiltaan Böökin ansiona pidetään Suomessa 1930-luvulla toteutettua laajaa sosiaalilainsäädäntöä, joka saattoi Suomen sosiaalihuollon muuhun Eurooppaan verrattuna ajanmukaiselle tasolle. Böök edusti Suomea lukuisissa asunto- ja työttömyyskongresseissa. Hän käsitteli kirjoituksissaan asuntopoliittisia kysymyksiä, tontinvuokrauspolitiikkaa ja muita kysymyksiä sekä erityisjulkaisuissa että aikakauskirjoissa ja sanomalehtien palstoilla.

Böökin isä Emil Böök oli tunnettu kasvatustieteilijä ja Helsingfors lyceumin eli "Böökin lyseon" pitkäaikainen rehtori. Böökin ja tämän puolison Hilja Maria Ahomäen poika Eero Böök oli yksi Suomen menestyksekkäimmistä shakinpelaajista ja shakin ensimmäinen suomalainen kansainvälinen mestari. Toinen poika, vänrikki Tauno Pyökki (1914–1939) kaatui talvisodassa Summassa.

## Teoksia
* 
* 
* 
* 
* 
* 

## Lähteet
* 
* 

### Viitteet
Heather Hogan

**Heather Hogan** (s. 10. lokakuuta 1985 Long Beach, Kalifornia) on yhdysvaltalainen näyttelijä.

## Biografia
Hogan kiinnostui näyttelemisestä oltuaan usein katsomassa vanhemman veljensä Jeremyn koe-esiintymisiä. Hän ryhtyi esiintymään teattereissa 5-vuotiaana Los Angelesissa ja Orangen piirikunnassa. Tämän myötä Hogan myöhemmin ryhtyi opiskelemaan näyttelemistä, musiikkia ja tanssimista Orange County High Schoolissa.

### Ääninäyttelijänä
Ensimmäisen ääniroolinsa Hogan teki jo 9-vuotiaana elokuvassa Maa aikojen alussa 2 ja jatkoi samaa rooliaan elokuvien jatko-osissa Maa aikojen alussa 3 sekä Maa aikojen alussa 4. Seuraavan kerran hän teki äänirooleja videopeleihin, joista ensimmäinen oli vuonna 2003 Tales of Symphonia. Nykyisin Hogan toimii Aavetytön äänenä animaatiosarjassa Legion of Super Heroes.

## Aiheesta muualla
* Voice Chasers 
*
...Where the Shadows Lie

__NOTOC__
**...Where the Shadows Lie** on Battleloren esikoisalbumi, joka julkaistiin 4. helmikuuta 2002. Julkaisun jälkeen kitaristi Tommi Havo jätti yhtyeen henkilökohtaisista syistä. Hänen tilalleen tuli Jussi Rautio.

## Kappaleet
#
#
#
#
#
#
#
#
#
#

## Kokoonpano
* Kaisa Jouhki – laulu
* Patrik Mennander – laulu
* Tommi Havo – kitara
* Jyri Vahvanen – kitara
* Miika Kokkola – basso
* Henri Vahvanen – rummut
* Maria – koskettimet

+

* Jyrki Myllärinen – klassiset kitarat

## Arvostelut
* AllMusic: 
* Imperiumi.net: 

## Lähteet

## Aiheesta muualla
* 
*
Tatuoitu loppuelämän

**Tatuoitu loppuelämän** () on vuonna 1965 valmistunut japanilainen yakuza-elokuva, jonka on ohjannut Seijun Suzuki.
Right Now (Jannan albumi)

__NOTOC__
**Right Now** on suomalaislaulaja Jannan esikoisalbumi, joka julkaistiin Suomessa 20. kesäkuuta 2007 ja Japanissa 10. lokakuuta 2007. Albumin on tuottanut Janna, Tuomo Prättälä, Aki Haarala sekä Antti Hynninen.

Albumilta on julkaistu singlenä kappale "Take Your Time", joka on voittanut Radio Helsingin kesähittiäänestyksen. Tuomon kanssa duetoitu kappale "Ferris Wheel" nousi Japanissa radioiden 10 soitetuimpien kappaleiden joukkoon.

## Kappaleet

## Albumilla esiintyvät muusikot
* Janna Hurmerinta – laulu, syntetisaattori (2), kosketinsoittimet (8), piano (10) ja taustalaulu
* Tuomo Prättälä – kosketinsoittimet (1, 3, 7), piano (3, 7), laulu (7) ja taustalaulu
* Mikko Kaakkuriniemi – rummut
* Heikki Laine – basso
* Tero Tuovinen – basso (10)
* Aki Haarala – kitara (1, 4, 5)
* Ilmari Pohjola – torvet (4, 6)
* Jose Mäenpää – torvet (4, 6)
* Janne Huttunen – torvet (1, 8, 9)
* Janne Toivonen – torvet (1, 7, 8, 9) ja trumpetti (5)
* Antti Hynninen – torvet (4, 6, 7) ja saksofoni (5)
* Abdissa Assefa – lyömäsoittimet
* Jukka Heikkinen – piano (2,5), kosketinsoittimet (2, 4, 5, 6, 9) ja urut (8)
* Marja Viitasaari – viulu (10)
* Eeva Salminen – viulu (10)
* Jussi Tuhkanen – viulu (10)
* Tiia Makkonen – sello (10)
* Teuvo Lampinen

## Arvostelut
* Rumba: 
* Soundi: 

## Lähteet

## Aiheesta muualla
*Albumin arvosteluita
Third Age of the Sun

__NOTOC__

**Third Age of the Sun** on Battleloren kolmas studioalbumi, joka julkaistiin heinäkuussa 2005. Kuten muillakin levyillä, myös tällä lyriikkojen aiheet liittyvät J. R. R. Tolkienin tuotantoon.

Albumi debytoi Suomen virallisen listan sijalla 38.

## Kappaleet
#
#
#
#
#
#
#
#
#
#
#
#
#

### Digipakin bonuskappaleet
#
#
#

## Kokoonpano
* Kaisa Jouhki – laulu
* Tomi Mykkänen – laulu
* Jussi Rautio – kitara
* Jyri Vahvanen – kitara
* Timo Honkanen – basso
* Henri Vahvanen – rummut
* Maria – koskettimet

## Arvostelut
* Desibeli.net: 
* Imperiumi.net: 10–/10
* Soundi: 

## Lähteet

## Aiheesta muualla
* 
*
John Milius

**John Milius** (s. 11. huhtikuuta 1944 St. Louis, Missouri) on yhdysvaltalainen elokuvaohjaaja, käsikirjoittaja ja tuottaja. 

John Milius on yksi ”Movie Brats” -joukkoon nimetyistä, 1970-luvulla kuuluisuuteen nousseista elokuvantekijöistä George Lucasin, Francis Ford Coppolan, Martin Scorsesen, Steven Spielbergin ja Brian De Palman kanssa. Miliuksen tuotanto on ollut laaja ja monipuolinen. Hänen kuuluisimpiin käsikirjoituksiinsa kuuluvat *[[Ilmestyskirja. Nyt]]* sekä *[[Likainen Harry]]* ja hänen menestynein ohjauksensa on *[[Conan barbaari (vuoden 1982 elokuva)|Conan barbaari]]*. Miliuksen käsialaa ja tuotantoa on myös HBO:n televisiosarja *[[Rooma (televisiosarja)|Rooma]]*. 

Milius on tunnettu Hollywoodissa suorasanaisuudestaan sekä militaristisista ja konservatiivisista mielipiteistään. Juutalaistaustainen Milius on itse kuvaillut itseään ”zen-anarkistiksi”. Hänen persoonallisuutensa, mielipiteensä ja elokuviensa vaihteleva menestys on ollut syynä siihen, että häneltä ovat loppuneet välillä työt. Vuorostaan Milius ei ylistä Hollywoodia, vaan arvostelee sen asenteellisuutta, vaihtelevia virtauksia ja tuotantokoneiston vaikutusta luovaan työhön. Hän odottaa päivää, jolloin elokuvapiratismi kaataa suuret tuotantoyhtiöt. 

## Lähteet
*  
*  

### Viitteet

 

## Aiheesta muualla
* 
* Rotten Tomatoes: John Milius
Sword’s Song

__NOTOC__
**Sword’s Song** on Battleloren toinen studioalbumi, joka julkaistiin 12. toukokuuta 2003. Kuten muillakin yhtyeen levyillä, myös *Sword’s Songilla* sanoitukset perustuvat J. R. R. Tolkienin tuotantoon.

## Kappaleet
#
#
#
#
#
#
#
#
#
#
#
#

## Kokoonpano
* Kaisa Jouhki – laulu
* Patrik Mennander – laulu
* Jussi Rautio – kitara
* Jyri Vahvanen – kitara
* Miika Kokkola – basso
* Maria – koskettimet

## Arvostelut
* Imperiumi.net: 
* The Metal Crypt: 

## Lähteet

## Aiheesta muualla
* 
*
Berliinin teknillinen yliopisto

**Technische Universität Berlin** (**TUB**, **TU Berlin**), suomeksi **Berliinin teknillinen yliopisto**, on Berliinissä sijaitseva yliopisto. Se on perustettu vuonna 1879, ja se kuului Länsi-Berliinin puolelle. Yliopistossa opiskelee yli 31&nbsp;000 opiskelijaa, ja se on siten Saksan suurimpia teknillisiä yliopistoja. Lähes viidennes, 18,5&nbsp;prosenttia, opiskelijoista on ulkomaalaisia. Yliopiston kasvattien ja professorien joukossa on kahdeksan nobelistia.

## Lähteet

## Aiheesta muualla

* Viralliset sivut 
* Viralliset sivut
Jools Holland

**Julian Miles ”Jools” Holland** OBE (s. 24. tammikuuta 1958) on brittiläinen kosketinsoittaja ja televisiojuontaja.

Holland perusti maaliskuussa 1974 Squeeze-yhtyeen, jonka kosketinsoittajana hän oli vuoteen 1980. Hänen ensimmäinen soololevytyksensä on vuodelta 1978. 1980-luvulla hän juonsi *The Tube* -musiikkishow’ta Paula Yatesin kanssa. 

Squeeze, joka oli hajonnut vuonna 1982 Hollandin lähdettyä, teki yllättäen paluun vuonna 1985, ja Holland toimi jälleen yhtyeen kosketinsoittajana vuoteen 1990. Hän on juontanut omaa *[[Later... with Jools Holland]]* -ohjelmaansa yhtämittaisesti vuodesta 1992 lähtien. Hänellä on myös vuonna 1987 perustettu oma rhythm & blues -orkesterinsa. 

Holland esiintyi tammikuussa 2005 yhtyeineen Eric Claptonin kanssa tapaninpäivän 2004 tsunamia seuranneessa hyväntekeväisyyskonsertissa Cardiffin Millennium Stadiumilla. Hän meni 29. elokuuta 2005 naimisiin Christabel McEwenin kanssa, ja hänet nimitettiin syyskuussa 2006 Kentin Deputy Lieutenantiksi.

Hollandin omaelämäkerta *Barefaced Lies and Boogie Woogie Boasts* julkaistiin lokakuussa 2007.

## Aiheesta muualla

* Jools Hollandin viralliset kotisivut 
*
Tom Feeney

**Thomas Charles "Tom" Feeney III** (s. 21. toukokuuta 1958) on yhdysvaltalainen republikaanisen puolueen poliitikko. Hän edusti Floridaa Yhdysvaltain edustajainhuoneessa vuodesta 2003 vuoteen 2009. Hänet valittiin edustajainhuoneeseen vuosina 2002, 2004 ja 2006, mutta vuonna 2008 hän hävisi demokraatti Suzanne Kosmasille.

Feeney syntyi Pennsylvaniassa ja sai lakimiehen koulutuksen. Hän on Oviedon pitkäaikainen asukas Floridassa. 

## Lähteet
Jake Burns

**John ”Jake” Burns** (s. 21. helmikuuta 1958 Belfast) on pohjoisirlantilainen muusikko, joka on toiminut Stiff Little Fingers -yhtyeen perustajajäsenenä, laulajana ja kitaristina vuodesta 1977 lähtien.

Kun Stiff Little Fingers oli hajonneena vuosina 1982–1987, Burns pyöritti omaa Jake Burns and the Big Wheel -kokoonpanoaan. Stiff Little Fingers teki paluun ja jatkaa uraansa yhä, Burns vakituisena jäsenenään. Jake Burns and the Big Wheel puolestaan on hajonnut. 

Burnsiltä on ilmestynyt myös sooloalbumi *Drinkin’ Again* 27. maaliskuuta 2006. Hän asuu Chicagossa, Yhdysvalloissa puolisonsa Shirley Sextonin kanssa.
Gary Numan

**Gary Anthony James Webb** (s. 8. maaliskuuta 1958 Hammersmith, Lontoo, Englanti), taiteilijanimeltään **Gary Numan**, on brittiläinen muusikko. Numan kuuluu synthpopin pioneereihin. Hän aloitti musikaalisen uransa Tubeway Army -yhtyeen keulakuvana 1970-luvulla. Numanin tunnetuimpien singlejulkaisujen joukkoon lukeutuvat muun muassa ”Are ’Friends’ Electric?” (1979) ja ”Cars” (1979).

Numan jatkaa yhä uraansa: 2000-luvulla menestystä saavuttivat muun muassa singlet ”Rip” ja ”Crazier”. Hän osallistui 6. marraskuuta 2006 tosi-TV-show’hun *The Raceen*. 

Numanilla on vaimonsa Gemma O’Neillin kanssa kolme tytärtä nimiltään Raven, Persia ja Echo. Häneltä on ilmestynyt omaelämäkerta *Praying to the Aliens* (1997).

## Albumit
### Tubeway Army
**[[Tubeway Army (albumi)|Tubeway Army]]* (1978)
**[[Replicas]]* (1979)

### Sooloalbumit
**[[The Pleasure Principle]]* (1979)
**Telekon* (1980)
**Dance* (1981)
**I, Assassin* (1982)
**Warriors* (1983)
**Berserker* (1984)
**The Fury* (1985)
**Strange Charm* (1986)
**Metal Rhythm* (1988) (*New Anger* Yhdysvalloissa)
**Automatic* (1989) (Bill Sharpen kanssa nimellä Sharpe & Numan)
**Outland* (1991)
**Machine + Soul* (1992)
**Sacrifice* (1994) (*Dawn* Yhdysvalloissa)
**Human* (1995) (Michael R. Smithin kanssa)
**Exile* (1997)
**Pure* (2000)
**Jagged* (2006)
**Dead Son Rising* (2011)
**Splinter (Songs from a Broken Mind)* (2013)
**Savage (Songs from a Broken World)* (2017)
**Intruder* (2021)

## Lähteet

## Aiheesta muualla
Yefim Bronfman

**Yefim Bronfman** (; s. 10. huhtikuuta 1958) on klassinen pianisti. Hän syntyi Taškentissa, Uzbekistanissa, mutta muutti 15-vuotiaana Israeliin ja on nykyisin Yhdysvaltain kansalainen. 

Bronfman teki kansainvälisen debyyttinsä vuonna 1975 Zubin Mehtan johtaman Montrealin sinfoniaorkesterin kanssa. Hän esiintyi Carnegie Hallissa ensimmäistä kertaa vuonna 1989 ja antoi vuonna 1991 Isaac Sternin kanssa sarjan resitaaleja. Hän on voittanut Grammy-palkinnon Béla Bartókin pianokonserttojen levytyksillään.

Bronfman levytti Bartókit Esa-Pekka Salosen ja Los Angelesin filharmonikkojen kanssa; hän on muutoin tehnyt yhteistyötä muiden muassa Mstislav Rostropovitšin kanssa. Hänen tulkitsemiensa säveltäjien joukkoon lukeutuvat Sergei Rahmaninov, Dmitri Šostakovitš ja Ludwig van Beethoven.
Franz-Paul Decker

**Franz-Paul Decker** (22. kesäkuuta 1923 Köln, Saksa – 19. toukokuuta 2014 Montreal, Kanada) oli saksalais-kanadalainen kapellimestari.

Decker syntyi Kölnissä ja opiskeli kotikaupunkinsa Hochschule für Musikissa. Hän teki debyyttinsä johtamalla Kölnin oopperaa 22-vuotiaana ja tapasi vuonna 1948 iäkkään Richard Straussin. 

Decker oli musiikillisena johtajana Rotterdamin filharmonikoille (1962–1968), Montrealin sinfoniaorkesterille (1967–1975), Barcelonan sinfoniaorkesterille (1985–1991) ja Uuden-Seelannin sinfoniaorkesterille. 

Decker johti muun muassa Wagneria, R. Straussia, Bruckneria, Regeriä ja Mahleria. Hän tulkitsi myös wieniläisklassikoiden sekä espanjalaisten ja latinalaisamerikkalaisten säveltäjien töitä. Hän johti useiden kanadalaisten säveltäjien teosten kantaesityksiä.

## Lähteet
James Watson

**James Watson** -nimisiä henkilöitä ovat:

* James D. Watson (1928–2025), yhdysvaltalainen biokemisti, toinen DNA:n rakenteen selvittäjistä, Nobelin lääketieteen palkinnon saaja
* James Lopez Watson (1922–2001), yhdysvaltalainen tuomari ja poliitikko
* James S. Watson (1882–1952), yhdysvaltalainen lakimies ja tuomari.
Michala Petri

**Michala Petri** (s. 7. heinäkuuta 1958, Kööpenhamina) on tanskalainen nokkahuilutaiteilija. Hän teki debyyttinsä solistina vuonna 1969.

Petri aloitti nokkahuilunsoiton 3-vuotiaana. Hän levytti vuosina 1979–1987 Philips Recordsille, ja hänen nykyinen levy-yhtiönsä on BMG. Hän on esiintynyt useiden maailman kuuluisimpiin lukeutuvien orkesterien kanssa.

Petri on naimisissa kitaristi Lars Hannibalin kanssa. Tanskan kuningatar nimesi hänet vuonna 1995 Dannebrogin ritariksi, ja hänelle on myönnetty Léonie Sonning -musiikkipalkinto vuonna 2000.
Don Davis

**Donald Romain ”Don” Davis** (s. 4. helmikuuta 1957) on yhdysvaltalainen elokuvamusiikin säveltäjä. Hänen tunnetuimmat sävellystyönsä ovat *[[Matrix (elokuva)|Matrix]]*-elokuva jatko-osineen (1999–2003).

Davis syntyi Anaheimissa Kaliforniassa, ja aloitti yhdeksänvuotiaana trumpetinsoiton. Hän opiskeli Los Angelesissa Kalifornian yliopistossa. 

Davis on tehnyt työtä elokuvien ohella televisioon ja voittanut uransa aikana kaksi Emmy-palkintoa vuosina 1990 ja 1995. Hän on ollut 1986 lähtien naimisissa Megan Jeanne MacDonaldin kanssa.
Paweł Korzeniowski

**Paweł Korzeniowski** (s. 9. heinäkuuta 1985 Oświęcim) on puolalainen uimari, jonka päämatka on 200 metrin perhosuinti.

Korzeniowski voitti kultaa 200&nbsp;metrin perhosuinnissa maailmanmestaruuskilpailuissa vuonna 2005. Samalla matkalla hän voitti mestaruuden pitkän radan EM-kilpailuissa vuosina 2006 ja 2010.

## Saavutukset
* 2001
** Nuorten Euroopan-mestaruuskilpailut – hopeaa, 200&nbsp;m perhosuinti
* 2002
** Nuorten Euroopan-mestaruuskilpailut – hopeaa, 1&nbsp;500&nbsp;m vapaauinti
* 2003
** Maailmanmestaruuskilpailut – 8. sija, 1500&nbsp;m vapaauinti
** Euroopan-mestaruuskilpailut (lyhyt rata) – pronssia, 200&nbsp;m perhosuinti
** Nuorten Euroopan-mestaruuskilpailut – kultaa, 200&nbsp;m perhosuinti; pronssia, 400&nbsp;m vapaauinti
* 2004
** Kesäolympialaiset – 4. sija, 200&nbsp;m perhosuinti
** Euroopan-mestaruuskilpailut (lyhyt rata) – hopeaa, 200&nbsp;m perhosuinti; pronssia, 200&nbsp;m ja 400&nbsp;m vapaauinti
* 2005
** Maailmanmestaruuskilpailut – kultaa, 200&nbsp;m perhosuinti
** Euroopan-mestaruuskilpailut (lyhyt rata) – kultaa, 200&nbsp;m perhosuinti; hopeaa, 400&nbsp;m vapaauinti
** Kesäuniversiadit - kultaa, 200&nbsp;m perhosuinti
* 2006
** Euroopan-mestaruuskilpailut (pitkä rata) – kultaa, 200&nbsp;m perhosuinti
** Euroopan-mestaruuskilpailut (lyhyt rata) – kultaa, 200&nbsp;m perhosuinti; pronssia, 200 m vapaauinti
* 2007
** Maailmanmestaruuskilpailut – 6. sija, 200&nbsp;m perhosuinti
** Euroopan-mestaruuskilpailut (lyhyt rata) – kultaa, 400&nbsp;m vapaauinti; hopeaa, 200&nbsp;m perhosuinti; pronssia, 200&nbsp;vapaauinti
* 2008
** Kesäolympialaiset – 6. sija, 200&nbsp;m perhosuinti 
** Maailmanmestaruuskilpailut (lyhyt rata) – pronssia, 200&nbsp;m perhosuinti
** Euroopan-mestaruuskilpailut (pitkä rata) – hopeaa, 200&nbsp;m perhosuinti
* 2009
** Maailmanmestaruuskilpailut – hopeaa, 200&nbsp;m perhosuinti
** Kesäuniversiadit – kultaa, 200&nbsp;m perhosuinti
** Euroopan-mestaruuskilpailut (lyhyt rata) – hopeaa, 200&nbsp;m perhosuinti
* 2010
** Euroopan-mestaruuskilpailut (pitkä rata) – kultaa, 200&nbsp;m perhosuinti
* 2011
** Maailmanmestaruuskilpailut – 6. sija, 200&nbsp;m perhosuinti
** Euroopan-mestaruuskilpailut (lyhyt rata) – pronssia, 400&nbsp;m vapaauinti
* 2012
** Kesäolympialaiset – 7. sija, 200&nbsp;m perhosuinti
* 2013
** Kesäuniversiadit – kultaa, 100&nbsp;m perhosuinti; pronssia, 200&nbsp;m vapaauinti
** Maailmanmestaruuskilpailut – hopeaa, 200&nbsp;metrin perhosuinti
** Euroopan-mestaruuskilpailut (lyhyt rata) – hopeaa, 200&nbsp;m perhosuinti
* 2014
** Euroopan-mestaruuskilpailut (pitkä rata) – pronssia, 200&nbsp;m perhosuinti
** Maailmanmestaruuskilpailut (lyhyt rata) – pronssia, 200&nbsp;m perhosuinti

## Lähteet
*Tulokset ja ennätykset swimrankings.net -sivustolla 

### Viitteet
John Scalzi

**John Michael Scalzi II** (s. 10. toukokuuta 1969) on yhdysvaltalainen kirjailija. 

## Henkilöhistoria ja palkinnot
Scalzi syntyi Kaliforniassa. Hänen ensimmäinen romaaninsa *Old Man's War* (2005) oli huomattava menestys ja toi kirjoittajalleen Hugo-ehdokkuuden. Elokuussa 2006 hänelle myönnettiin parhaan uuden kirjailijan John W. Campbell -palkinto. 

Jo ennen uraansa tieteiskirjallisuuden parissa Scalzi oli tehnyt useita julkaisuja; aivan ensimmäinen niistä oli *The Rough Guide to Money Online* lokakuussa 2000. Kirjailija on pitänyt internetissä blogia vuodesta 1998.

Scalzi voitti vuonna 2013 Hugon teoksellaan *Redshirts*

Scalzi on tehnyt Tor-kustantajan kanssa sopimuksen kolmestatoista kirjasta, joista ensimmäinen on vuonna 2017 julkaistu *[[The Collapsing Empire]]*.

Vuonna 2020 julkaistu *The Last Emperox* voitti Dragon Awards -palkinnon.

## Teokset
### Old Man's War -sarja
* *Old Man's War* (2005)
* *The Ghost Brigades* (2006)
* *The Last Colony* (2007)
* *Zoe's Tale* (2008)
* *The Human Division* (2013)

### ''Lock In'' -sarja
* *[[Lock In]]* (2014, Tor Books)
* *[[Head On (kirja)|Head On]]* (2018, Tor Books)

### ''The Interdependency'' -sarja
* *[[The Collapsing Empire]]* (2017, Tor Books)
* *[[The Consuming Fire]]* (2018, Tor Books)
* *[[The Last Emperox]]* (2020, Tor Books)

### Muita
* *The Android's Dream* (2006), Seiun-palkinto
* *Redshirts* (2012), Hugo-palkinto
* *The Kaiju Preservation Society* (2022)
* *Starter Villain* (2023)
* *[[When the Moon Hits Your Eye]]* (2025)

## Lähteet

## Aiheesta muualla
* Internet book list: Author Information: John Scalzi  
* Scalzin kotisivut  (Kotisivuilta löytyy muun muassa Scalzin blogi)
*
Seweryn Gancarczyk

**Seweryn Gancarczyk** (s. 22. marraskuuta 1981 Dębica) on puolalainen jalkapalloilija. Kotimaansa seurojen lisäksi hän on edustanut ukrainalaisjoukkueita, muun muassa FK Metalist Harkovaa. Pelipaikaltaan Gancarczyk on puolustaja.

Gancarczyk aloitti ammattilaisuransa vuonna 1999 Podkarpacie Pustynian joukkueessa, jossa hän  pääsi pelaamaan yhden ottelun- Vähäisen luoton takia hän siirtyi kolmen vuoden päästä pelaamaan Hetman Zamośćin joukkueeseen. Siellä hän pelasi 19 ottelua mutta ei tehnyt yhtään maalia. Sen jälkeen hän on noussut nopeasti maansa kärkipelaajien joukkoon. Hän oli mukana MM-kisoissa 2006 mutta ei päässyt kertaakaan kentälle. Maajoukkueessa hän on pelannut kolme ottelua mutta ei ole tehnyt yhtään maalia.

## Lähteet

## Aiheesta muualla
* http://90minut.pl/kariera.php?id=2735
* http://mundial.onet.pl/72713.11,1247938,96469,druzyna_osoba.html
* http://mundial.wp.pl/kat,51358,wid,8310612,wiadomosc.html?ticaid=14ac0
Jerry Pournelle

**Jerry Eugene Pournelle** (7. elokuuta 1933 – 8. syyskuuta 2017) oli yhdysvaltalainen tieteiskirjailija, esseisti ja lehtimies. Hän kirjoitti pitkään tietokonelehti ''Byteen'' ja toimi vuosina 1973–1974 Yhdysvaltain tieteis- ja fantasiakirjailijoiden puheenjohtajana.

Pournelle syntyi Shreveportissa Louisianassa, ja palveli Korean sodassa. Hänelle myönnettiin parhaan uuden kirjailijan John W. Campbell -palkinto 1973 ja Prometheus-palkinto 1992.

Toistuvista ehdokkuuksistaan huolimatta Pournelle ei voittanut ainuttakaan Parhaan romaanin Hugo-palkintoa.

## Palkintoja

*National Space Society* (NSS) myönsi hänelle Robert A. Heinlein muistopalkinnon.

*Heinlein Society* myönsi hänelle Larry Nivenin kanssa Robert A. Heinlein -palkinnon.

## Teoksia

* *Fallen Angels*, yhdessä Larry Niven ja Michael F. Flynn kanssa (1992), Prometheus-palkinto

## Lähteet
Gordon R. Dickson

**Gordon Rupert Dickson** (1. marraskuuta 1923 – 31. tammikuuta 2001) oli yhdysvaltalainen tieteiskirjailija. Hän syntyi Kanadassa, mutta muutti 13-vuotiaana Minneapolisiin. Hän opiskeli Minnesotan yliopistossa ja palveli Yhdysvaltain maavoimissa vuosina 1943–1946. 

Dickson on saanut Hugo- ja Nebula-palkinnot.

## Childe sykli

Dickson on parhaiten tunnettu *Childe sykli* -sarjastaan, joka on merkittävimpiä esimerkkejä sotaa käsittelevästä tieteiskirjallisuudesta. Useiden sarjan osien keskiössä on sotataitoinen Dorsai-heimo, joskin isoa osaa näyttelee myös planeetanlaajuinen uskovaisten heimo ja valtava ”Viimeinen Tietosanakirja”.

Dickson, pitkäaikainen astmaatikko, kuoli 77-vuotiaana talvella 2001.

## Suomennettuja teoksia

* 
* 
* 

## Lähteet

## Aiheesta muualla
* 
*Gordon R. Dickson Science Fiction Awards Database -sivustolla 
* Santikko, Sauli: Erehtymisen taito. Aikakone 26.10.1999.
Silvio Narizzano

**Silvio Narizzano** (8. helmikuuta 1927 Montréal, Québec – 26. heinäkuuta 2011) oli kanadalainen televisio- ja elokuvaohjaaja. Hänen tunnetuimpien teostensa joukkoon lukeutuvat *[[Georgy Girl – keinoista paras]]* (1966) ja *Kirstullinen seteleitä* (1970).

Narizzanolle myönnettiin vuonna 1966 Bafta-palkinto, ja hänellä oli myöhempiä ehdokkuuksia vuosina 1967, 1974 ja 1981. 

Narizzano oli vuonna 1966 ehdolla Berliinin Kultaisen karhun ja vuonna 1971 Cannesin Kultaisen palmun saajaksi.

## Lähteet
Meredith Brooks

**Meredith Ann Brooks** (s. 12. kesäkuuta 1958 Oregon City, Oregon) on yhdysvaltalainen laulaja-lauluntekijä ja kitaristi. Hänet tunnetaan parhaiten ensimmäisestä hittisinglestään ”Bitch” (1997), joka toi esittäjälleen kaksi Grammy-ehdokkuutta.

Brooks syntyi Oregonissa ja valmistui 15-vuotiaana Corvallis High Schoolista. Hän muutti 1980-luvulla Los Angelesiin ja levytti vuosikymmenten vaihteessa A&M Recordsille The Graces -yhtyeen kanssa. 

Brooksin kansainvälistä menestystä seurasi debyyttialbumin *[[Blurring the Edges]]* (1997) julkaisu. Hän jatkaa uraansa yhä, mutta ei ole saavuttanut niin huomattavaa menestystä kuin singlellään ”Bitch”.

## Diskografia
### Studioalbumit
* 
* 
* 
* 
* 
*
Mark Mancina

**Mark Mancina** (s. 9. maaliskuuta 1957) on yhdysvaltalainen elokuvamusiikin säveltäjä. Hän syntyi Santa Monicassa, Kaliforniassa, ja hän on voittanut uransa aikana kolme Grammy-palkintoa sekä Ivor Novello -palkinnon.

Mancina on ollut 9. toukokuuta 1999 alkaen naimisissa Jill Meyerin kanssa. 

## Elokuvia
* *[[Speed – kuoleman kyydissä]]* (1994)
* *[[Bad Boys (vuoden 1995 elokuva)|Bad Boys]]* (1995)
* *[[Ammattitappajat]]* (1995)
* *[[Twister (vuoden 1996 elokuva)|Twister]]* (1996)
* *[[Con Air – lento vapauteen]]* (1997)
* *[[Tarzan (vuoden 1999 elokuva)|Tarzan]]* (1999)
* *[[Training Day]]* (2001)
* *[[Karhuveljeni Koda]]* (2003) 
* *[[Lentsikat]]* (2013) 

## Lähteet
Lynn Redgrave

**Lynn Rachel Redgrave** OBE (8. maaliskuuta 1943 – 2. toukokuuta 2010) oli brittiläinen näyttelijä. Kuulun Redgraven näyttelijäsuvun jäsenenä hänellä oli sisaruksina  Corin ja Vanessa Redgrave.

Lontoossa syntyneelle Redgravelle myönnettiin Yhdysvaltain kansalaisuus. Hän sai kaksi Golden Globea ja kaksi Oscar-ehdokkuutta. 1967–2000 hän oli naimisissa John Clarkin kanssa, josta liitosta heillä on kolme yhteistä lasta.

Redgraven tunnetuimpia elokuvia ovat *[[Georgy Girl – keinoista paras]]* (1966) ja *Gods and Monsters* (1998). Lynn Redgrave toipui 2000-luvun alussa rintasyövästä.

## Lähteet

## Aiheesta muualla
* 
* Viralliset kotisivut
Fjodor Tolbuhin

**Fjodor Ivanovitš Tolbuhin** (, 16. kesäkuuta 1894 Jaroslavl – 17. lokakuuta 1949 Moskova) oli venäläinen sotilas ja Neuvostoliiton marsalkka (1944). Tolbuhin komensi Stalingradin taistelussa armeijaa sekä 1943–1945 armeijaryhmää, jolloin hän valtasi muun muassa Sevastopolin ja eteni Romaniaan, Bulgariaan ja Jugoslaviaan. Hän osallistui Rodion Malinovskin apuna Budapestin ja Wienin valtaukseen ja komensi Itävallan miehitysjoukkoja. Vuosina 1946–1949 Tolbuhin oli Belgradissa venäläisen sotilaskomission puheenjohtajana.
Sadako Ogata

**Sadako Ogata** (; 16. syyskuuta 1927 Tokio – 22. lokakuuta 2019) oli japanilainen diplomaatti, joka toimi vuosina 1990–2000 UNHCR:n johtajana. 

Ogata suoritti yliopisto-opintonsa Sophia-yliopistossa Japanissa ja oli vuodesta 1968 alkaen useiden Japanin delegaatioiden jäsenenä YK:ssa. Hän osallistui Rooman klubiin toimintaan, ja hänelle myönnettiin vuonna 2001 Indira Gandhin rauhanpalkinto.

Ogata nimitettiin lokakuussa 2003 Japanin kansainvälisen yhteistyön toimiston johtoon. 

## Lähteet
Monamarakatti

**Monamarakatti** eli **guineanmarakatti** (*Cercopithecus mona*) on Länsi-Afrikassa elävä häntäapinalaji. Suomen Lajitietokeskus suosittelee käytettäväksi nimeä guineanmarakatti.

## Levinneisyys

Monamarakatin luontainen levinneisyys on rajoittunut Länsi-Afrikkaan. Lajia tavataan myös Ghanasta ja Voltajoelta itään ja etelään Lounais-Kameruniin asti ja lisäksi myös Guineanlahden seudulla.

## Tuntomerkit

Selvärajainen musta ohimoraita erottaa valkoisen otsan valkoisista poskista; otsa ja posket saattavat olla myös kellertävät. Mahapuoli ja raajojen sisäpuoli ovat valkoiset tai keltaiset, hännäntyvessä on molemmin puolin huomiota herättävä valkoinen täplä.

## Ravinto

Ravinto koostuu hedelmistä, raaoista pähkinöistä, versoista, lehdistä, hyönteisistä ja kotiloista.

## Lisääntyminen

Poikasia syntyy kautta vuoden, kantoaika on vajaa 7 kuukautta. Naaras saa tavallisesti kerrallaan vain yhden poikasen, joka kasvaa alussa nopeasti mutta tulee sukukypsäksi vasta noin 5 vuoden ikäisenä.

## Lähteet
Hippolyte Taine

**Hippolyte Adolphe Taine** (21. huhtikuuta 1828 Vouziers &ndash; 5. maaliskuuta 1893 Pariisi) oli ranskalainen kriitikko ja historioitsija. Hän oli vankka positivismin kannattaja ja ensimmäisiä kriittisen historiantutkimuksen tekijöitä. Taine tunnetaan kolmitahoisesta lähestymistavastaan, joita hän kutsui nimellä *rotu*, *miljöö* ja *hetki*, taiteen kontekstuaaliseen tutkimukseen.

Tainella oli merkittävä vaikutus Ranskan kirjallisuuteen. Vuoden 1911 *[[Encyclopedia Britannica]]* kuvasi hänen merkitystään mainitsemalla, että Tainen vaikutus on selvästi nähtävissä Émile Zolan, Paul Bourget’n ja Guy de Maupassantin teoksissa.

Myös tanskalainen tutkija Hans Sofus Vodskov sai inspiraatiota Tainen materialistisesta historiakäsityksestä.

## Suomennettu teos
* 

## Lähteet
Claude Abbes

**Claude Abbes** (24. toukokuuta 1927 – 11. huhtikuuta 2008) oli ranskalainen, maalivahtina pelannut jalkapalloilija.

Abbes pelasi vuosina 1951–1952 AS Béziersissa ja vuosina 1952–1962 AS Saint-Étiennessa. Hän kuului Ranskan jalkapallomaajoukkueeseen maailmanmestaruuskilpailuissa vuosina 1954 ja 1958. Peliuralta vetäydyttyään hän työskenteli jalkapallomanagerina.
Trip

**Trip** (nykyään Mehukatti-tuotemerkin alla) on Eckes-Granini Finlandin vuodesta 1962 valmistama pillimehu, jota myydään kahden desilitran muovipurkeissa. Samalla Trip on Suomen vanhin pillimehu. Tripin merkittävin kilpailija on Valion valmistama Grandi-pillimehu. Tripin makuja ovat  vadelma, vesimeloni, mansikka, päärynä, appelsiini-cola, appelsiini, mansikka-vadelma ja trooppisten hedelmien makuinen sirkus.

## Lähteet

## Aiheesta muualla
* Marlin kotisivu
Ed Ames

**Edmund Dantes ”Ed” Ames** (s. 9. heinäkuuta 1927 Malden, Massachusetts – 21. toukokuuta 2023 Los Angeles, Kalifornia) oli yhdysvaltalainen laulaja. Hän tuli tunnetuksi 1960-luvulla popkappaleillaan, joista listaykkösiksi nousivat ”My Cup Runneth Over”, ”Time, Time” ja ”When the Snow Is on the Roses”.

Ames opiskeli Kalifornian yliopistossa Los Angelesissa. Hän oli 1950-luvulla laulaneista Amesin veljeksistä nuorin. Hän oli taustaltaan venäjänjuutalainen. 

## Albumit
*Try to Remember (1963)
* The Ed Ames Album (1964)
* My Kind of Songs (1965)
* It's a Man's World (1966)
* More I Cannot Wish You (1966)
* My Cup Runneth Over (1967)
* Time, Time (1967)
* Christmas with Ed Ames (1967)
* When the Snow Is on the Roses (1968)
* Who Will Answer? (1968)
* Apologize (1968)
* The Hits of Broadway and Hollywood (1968)
* A Time For Living, A Time For Hope (1969)
* The Windmills of Your Mind (1969)
* The Best of Ed Ames (1969)
* Love of the Common People (1969)
* Sing Away The World (1970)
* This is Ed Ames (1970)
* Christmas is the Warmest Time of the Year (1970)
* Sings the Songs of Bacharach and David (1971)
* Somewhere My Love (1972)
* Ed Ames (1972)
* Ed Ames Remembers Jim Reeves (1972)
* Songs From Lost Horizon and Themes From Other Movies (1972)
* Who Will Answer/My Cup Runneth Over (1997)
* The Very Best Of Ed Ames (2000)
* The Very Best Of Ed Ames (2001)

## Lähteet
Tages-Anzeiger

**Tages-Anzeiger** (lyh. *Tagi* tai *TA*) on sveitsiläinen saksankielinen sanomalehti. Sitä julkaistaan Zürichissä ja se on levikiltään Sveitsin suurin tilattava sanomalehti. Lehden levikki oli vuonna 2016 noin 147&nbsp;000 kappaletta. Sillä on päivittäin noin 245&nbsp;000 ja kuukausittain noin 1,3 miljoonaa lukijaa. Useimpien muiden sveitsiläisten sanomalehtien tapaan levikki on ollut viime vuosina selvässä laskussa: vuonna 2008 levikki oli noin 214&nbsp;000.

Tages-Anzeigerin ensimmäinen numero ilmestyi 2. maaliskuuta vuonna 1893 16-sivuisena. Sanomalehden perustivat Wilhelm Girardet ja Fritz Walz. Sanomalehti on sveitsiläisen viestintäyhtiön Tamedia AG:n omistuksessa. 

## Lähteet

## Aiheesta muualla
*
Kaulusmangabi

**Kaulusmangabi** eli **valkomangabi** (*Cercocebus torquatus*) on häntäapinoiden heimoon kuuluva kädellinen. Sen ruumis on 55–65&nbsp;cm pitkä, häntä on noin 60–70&nbsp;cm ja painoa on 6–12&nbsp;kg. Sen valkoiset silmäluomet erottuvat tummista kasvoista selvästi kun se sulkee silmänsä.

Kaulusmangabi elää läntisen Afrikan rannikkometsissä Nigerian länsisoista Gabonin eteläosiin. Aikaisemmin sitä on uskottu elävän lännessä Beninissä asti, mutta siellä sitä ei ole nähty 1980-luvun jälkeen. Kansainvälinen luonnonsuojeluliitto pitää lajia erittäin uhanalaisena, koska siihen vaikuttaa voimakkaasti elinympäristön katoaminen ja metsästys.

## Lähteet
*
*

### Viitteet
Stalin-linja

**Stalin-linja** (ven. Линия Сталина) oli Neuvostoliiton strateginen puolustusasema ennen toista maailmansotaa ja sen alkuvaiheessa. Stalin-linja alkoi Suomenlahdelta ja jatkui Peipsijärven ja Velikajajoen kautta Väinäjoen latvoille, sieltä edelleen Pripetin soiden itäpuolitse Dneprille ja Kiovan länsipuolitse lounaaseen Dnestrille, seurasi sen itärantaa Odessan länsipuolella ja päätyi Mustaanmereen. Stalin-linjan linnoittaminen oli aloitettu jo 1920-luvulla ja saatu valmiiksi ennen sodan puhkeamista. Se ei muodostanut yhtenäistä linnoitettua asemaa, vaan linnoitteet oli sijoitettu painopisteittäin tärkeimmille suunnille. Osittain rakenteet olivat jo vanhentuneita. Stalin-linjan itäpuolista tieverkostoa oli pyritty kehittämään suurten joukkojen ja materiaalimäärien siirtoihin soveltuvaksi. Vuonna 1941 Stalinin linjan piti muodostaa neuvostojoukkojen vetäytymisen takaraja, mutta saksalaiset pystyivät yllätyksellään läpäisemään sen jo elokuussa.

Linja oli nimetty Neuvostoliiton kommunistisen puolueen pääsihteerin Josif Stalinin mukaan.

## Katso myös
* Zaslauje – Stalin-linjan ulkomuseo Minskin luoteispuolella

## Aiheesta muualla

*Kuvia Stalin-linjasta
Neue Zürcher Zeitung

**Neue Zürcher Zeitung** (lyh. **NZZ**) on saksankielinen sveitsiläinen sanomalehti. Se ilmestyy Zürichissä *berliner*-kokoisena. Lehden levikki on noin 93&nbsp;000 kappaletta (30.6.2016). Sillä on päivittäin noin 157&nbsp;000 ja kuukausittain noin 1,2 miljoonaa lukijaa. Useimpien muiden sveitsiläisten sanomalehtien tapaan levikki on ollut viime vuosina selvässä laskussa: vuonna 2008 levikki oli noin 143&nbsp;000.

## Historiaa
Sanomalehti perustettiin 12. tammikuuta 1780 nimellä *Zürcher Zeitung*. Nykyistä nimeään se on kantanut vuodesta 1821 lähtien. 

Lehti oli vapaamielisyytensä vuoksi Adolf Hitlerille kauhistus, mutta hän luki sitä säännöllisesti tietääkseen mitä maailmalla tapahtui ja ajateltiin. Sitä tilattiin 200 kappaletta merkittävimmille virkamiehille, muuten se oli kielletty.

## Lähteet

## Kirjallisuutta
*Seikko Eskola: *Demokratia diktaattorien varjossa. Suomen vaikea 1940-luku eurooppalaisin silmin*. Atena 2014  (käsittelee lehden kirjeenvaihtaja Max Mehlemin Suomea koskevia artikkeleita toisen maailmansodan aikana ja heti sen jälkeen.)
Egon Schiele

**Egon Schiele** (12. kesäkuuta 1890 Tulln an der Donau – 31. lokakuuta 1918 Wien) oli itävaltalainen taidemaalari, piirtäjä ja taidegraafikko, joka oli tunnettu teostensa vahvasta eroottisuudesta. Hänen edustamansa tyylisuuntaus oli ekspressionismi.

Schiele opiskeli Wienin taideakatemiassa vuosina 1907–1909. Tuolloin vallalla ollut saksalainen jugendtyyli vaikutti häneen voimakkaasti. Schiele tapasi Gustav Klimtin, Wienin sesessionistien johtajan, ja Schielen töiden linjakkuus ja hienovaraisuus ovatkin paljosta velkaa Klimtin koristeelliselle eleganssille. Omissa töissään Schiele korosti kuitenkin vahvaa ilmaisua koristeellisuuden sijaan. Schielen teoksille on ominaista vahva, kuumeista jännitettä ilmentävä viiva. Hän keskittyi alusta alkaen ihmishahmojen kuvaukseen, ja hänen suorasukainen ja kiihkeä eroottisten aiheiden käsittely aiheutti aikalaisissa kuohuntaa.

Egon Schielen ensimmäinen näyttely pidettiin vuonna 1908. Schiele oli myös yksi Wienin Neukunstgruppen perustajista. Vuodesta 1911 lähtien Schiele piti näyttelyitä eri puolilla Eurooppaa, ja vuoden 1918 Wienin sesessionistien näyttelyssä hänen töilleen oli omistettu yksi kokonainen sali.

Schiele aloitti vuonna 1911 suhteen 17-vuotiaan Valerie ”Wally” Neuzilin kanssa, joka toimi useiden hänen töidensä mallina. Schiele ja Neuzil lähtivät yhdessä Wienin ulkopuolelle; taiteilija joutui kuitenkin pidätetyksi, sillä viranomaiset katsoivat hänen teostensa loukkaavan siveellisyyttä. Hän selvisi lopulta hyvin lyhyellä vankeudella. 

Vuonna 1914 Schiele tapasi Harmsin sisarukset Edithin ja Adélen, ja hän meni naimisiin Edithin kanssa 17. kesäkuuta 1915. Sekä mies että raskaana ollut vaimo menehtyivät vakavaan espanjantautiin lokakuussa 1918. Schiele oli kuollessaan 28-vuotias.

Egon Schielen tunnetuimpia töitä ovat *Kardinaali ja nunna*, *Kuolema ja neito*, *Perhe* sekä *Syleily*. Schiele maalaisi myös useita omakuvia.

## Teoksia

Tiedosto:Egon Schiele - Schwarzhaariger Mädchenakt - 1910.jpeg|Mustahiuksinen tyttö, 1910
Tiedosto:Egon Schiele 074.jpg|Omakuva, 1912
Tiedosto:Egon Schiele 079.jpg|Omakuva, 1912
Tiedosto:Egon Schiele - Cardinal and Nun (Caress) - Google Art Project.jpg|Kardinaali ja nunna, 1912
Tiedosto:Egon Schiele 015.jpg|Egon Schiele, *Die kleine Stadt II*, 1912–1913. Mallina Český Krumlov.
Tiedosto:EGON SCHIELE 1890 - 1918 LIEBESPAAR (SELBSTDARSTELLUNG MIT WALLY) (LOVERS - SELF-PORTRAIT WITH WALLY).jpg|Rakastavaiset (omakuva Wallyn kanssa), noin 1914–1915
Tiedosto:Egon Schiele - Kauerndes Menschenpaar (Die Familie) - 4277 - Österreichische Galerie Belvedere.jpg|Perhe, 1918


## Lähteet

## Aiheesta muualla
C. J. Cherryh

**Carolyn Janice Cherry(h)** (s. 1. syyskuuta 1942) on yhdysvaltalainen tieteiskirjailija. Hänet on nimetty yhdeksi tieteiskirjallisuuden Grand Mastereista.

Cherryh syntyi St. Louisissa, Missourissa, ja kasvoi pääosin Lawtonissa, Oklahomassa. Hän on valmistunut Oklahoman ja Johns Hopkinsin yliopistoista. Hän on kirjallisen uransa alettua (1976) julkaissut kymmeniä teoksia, joita on myös käännetty alkuperäisestä englannista lukuisille vieraille kielille, mutta ei suomeksi.

Cherryhille myönnettiin vuonna 1977 parhaan uuden kirjailijan John W. Campbell -palkinto. Hän sai lisäksi kolme Hugo-palkintoa vuosina 1979, 1982 ja 1989.

20. maaliskuuta 2001 löydetty asteroidi 77185 Cherryh on nimetty hänen mukaansa. 

## Teoksia
* *[[Downbelow Station]]* (1981), Hugo-palkinto

* *[[Cyteen]]* (1988), Hugo-palkinto, Locus-palkinto

## Lähteet

## Aiheesta muualla
* 
*C. J. Cherryh Science Fiction Awards Database -sivustolla
Aleksandr Derevjagin

**Aleksandr Aleksandrovitš Derevjagin** (, s. 24. maaliskuuta 1979) on venäläinen yleisurheilija, jonka päämatka on 400 metrin aitajuoksu.

Derevjagin karsiutui 2001 Universiadeissa 400 metrin aitojen välierissä ajalla 50,60. Kaksi vuotta myöhemmin hän sijoittui Universiadeissa matkan kuudenneksi ajalla 50,01. 2005 hän juoksi Universiadien neljänneksi ajalla 49,78. Seuraavana vuonna hän oli Moskovan sisäratojen MM-kisoissa mukana Venäjän joukkueessa, joka voitti 4 x 400 metrin viestijuoksussa MM-pronssia. Myöhemmin samana vuonna hän sijoittui Euroopan cupin superliigassa toiseksi ja Göteborgin EM-kisoissa kahdeksanneksi. Kauden lopussa hän oli yleisurheilun maailmancupissa kuudes. Vuonna 2007 Derevjagin voitti Venäjän mestaruuden, mutta karsiutui Osakan MM-kisoissa välierissä ajalla 49,11. Hän karsiutui välierissä Pekingin olympialaisissa 2008 ja alkuerissä Berliinin MM-kisoissa 2009. Barcelonan EM-kisoissa 2010 hän oli seitsemäs ajalla 49,70 ja Daegun MM-kisoissa 2011 kahdeksas ajalla 49,32.

## Ennätykset
* 100 metrin juoksu: 10,78 (2001)
* 200 metrin juoksu: 21,72 (2001)
* 400 metrin juoksu: 46,19 (2008)
* 400 metrin aitajuoksu: 49,00 (2008)

## Lähteet
William Labov

**William Labov** (4. joulukuuta 1927 – 17. joulukuuta 2024) oli yhdysvaltalainen kielitieteilijä, joka tunnetaan varsinkin ansioistaan sosiolingvistiikan alalla.

## Lapsuus ja nuoruus
Labov syntyi juutalaiseen perheeseen Rutherfordissa New Jerseyssä. Labovin ollessa 14-vuotias perhe muutti Fort Leen kuntaan New Jerseyssä. Koulussa hän joutui usein tappeluihin, koska oli muiden mielestä suurisuu. Omien sanojensa mukaan tappelut hän tavallisesti hävisi, mutta väittelyt voitti. Vielä toisen maailmansodan loppupuolella Labovilla ei ollut aavistustakaan, mitä hän haluaisi tehdä elämässään tai opiskella myöhemmin.

## Tieteellinen ura
Myöhemmin hän pääsi opiskelemaan muun muassa Harvardin yliopistoon. Hän opetti vuosina 1964–1970 Columbian yliopistossa ja toimi sittemmin Pennsylvanian yliopiston professorina.

Labov kuului Yhdysvaltain Kansalliseen tiedeakatemiaan vuodesta 1993. Hänen julkaisujaan ovat esimerkiksi *Language in the Inner City: Studies in Black English Vernacular* (1972), *Sociolinguistic Patterns* (1972), *Principles of Linguistic Change* (1994; 2001) ja *The Atlas of North American English* (2006).

## Lähteet
Medialiitto

**Medialiitto** (aiemmin **Viestinnän Keskusliitto**) on media-alan ja graafisen teollisuuden yritysten edunvalvontajärjestö. Sen tärkeimmät toimialueet ovat elinkeinopoliittinen edunvalvonta ja työmarkkinaedunvalvonta. Lisäksi liitto edistää media-alan uutta kasvua. Medialiitto edustaa alan työnantajia työmarkkinoilla neuvottelemalla kuutta eri henkilöstöryhmää koskevat työehtosopimukset, joista muun muassa kirjatyöntekijöitä ja lehdistön toimituksellista henkilöstöä koskevat työehtosopimukset ovat yleissitovia. Elinkeinopolitiikassa liitto vaikuttaa alan lainsäädäntöön tuomalla jäsenten äänen kuuluviin jo lainvalmistelussa. Medialiitto on Elinkeinoelämän keskusliitto EK:n jäsen.

Viestinnän Keskusliitto perustettiin vuonna 2002, ja 1.4.2006 se yhdistyi Suomen vanhimman työnantajaliiton Viestintätyönantajat VTA:n kanssa. Liitto vaihtoi nimensä Viestinnän Keskusliitosta Medialiitoksi 1.1.2017. Medialiiton jäsenjärjestöt ovat Aikakausmedia, Graafinen Teollisuus, RadioMedia, Suomen Kustannusyhdistys ja Uutismedian liitto. Yhdessä järjestöt edustavat 650:tä yritystä uutismedian, aikakausmedian, kirjojen ja oppimateriaalin kustantamisen sekä painamisen, radio- ja tv-toiminnan ja jakelun alueilla. 

## Puheenjohtajat
* 2002–2007 Hannu Syrjänen, SanomaWSOY Oyj
* 2007–2011 Kai Telanne, Alma Media Oyj
* 2012–2015 Pekka Soini, Sanoma Media Finland Oy
* 2016–2023 Vesa-Pekka Kangaskorpi, Keskisuomalainen Oyj
* 2024– Pia Kalsta, Sanoma Media Finland Oy
Lähde

## Toimitusjohtajat
* 2016– Jukka Holmberg

## Jäsenet
### Nykyiset
* Aikakausmedia
* Graafinen teollisuus
* RadioMedia
* Suomen Kustannusyhdistys
* Uutismedian liitto
Lähde

### Entiset
* Viestintätyönantajat VTA (lopetti toimintansa ja yhdistyi keskusliittoon 1.4.2006)

## Lähteet

## Aiheesta muualla
* Medialiiton kotisivut